
ŠAKIŲ RAJONO SAVIVALDYBĖS  TARYBA

SPRENDIMAS

DĖL PRITARIMO projektams ir jų FINANSAVIMO
2008 m. gegužės 29 d. Nr.T-168
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 17 str. 16, 17 p., savivaldybės  plėtros 2004-2010 m. strateginio plano 4 prioriteto ,,Naudinga ir efektyvi infrastruktūra” 4.1 tikslu ,,Plėtoti savivaldybės kelių ir transporto infrastruktūrą” ir 4.4. tikslu ,,Plėtoti ir gerinti sveikatos ir socialinių paslaugų infrastruktūrą“, atsižvelgdama į Vyriausybės 2008 m. balandžio 29 d. nutarimu Nr.424 ,,Dėl 2008 metų Privatizavimo fondo lėšų dalies paskirstymo“ (Žin., 2008, Nr.53-1973) patvirtintas savivaldybių švietimo, kultūros, sveikatos apsaugos, socialinės ir kitos paskirties statinių statybos, rekonstravimo, remonto ir materialinio aprūpinimo 2008 metų programai įgyvendinti lėšas bei Vidaus reikalų ministerijos 2008 m. gegužės 29 d. raštą Nr.ID-3385(7), nusprendžia:
1. Pritarti projektams:

1.1. Šakių miesto V. Kudirkos gatvės šaligatvio rekonstravimas;
1.2. Prancų pradinės mokyklos dalies patalpų rekonstravimas - pritaikymas medicininio punkto reikmėms. 
2. Pritarti 1.1 ir 1.2 punktuose minėtų projektų finansavimui, skiriant 155 tūkst. litų (Šakių miesto V. Kudirkos gatvės šaligatvio rekonstravimui skiriant 95 tūkst. litų, Prancų pradinės mokyklos dalies patalpų pritaikymo mediciniam punktui skiriant 60 tūkst. litų) iš 2008 m. Privatizavimo fondo lėšų, skirtų Savivaldybių švietimo, kultūros, sveikatos apsaugos, socialinės ir kitos paskirties statinių statybos, rekonstravimo, remonto bei materialinio aprūpinimo programai įgyvendinti.  

